text: қысқа және антиклиналь) бір-бірімен астасып жатқан тау жынысы қабаттарының қысқа антиклинальдік иілім (қатпар) түрі. иілімнің ең жоғарғы нүктесі иілім құлпы деп аталады. ол нүктеден таралған иілім қанаттары барлық бағытта бірдей еңістенеді. төбесі шайылу нәтижесінде мұжылып тегістелген бет көрінісі концентрлі эллипстер жиынтығы немесе бір-біріне кигізілген сопақша сақиналар тәрізді болады (суретті қ.). үлкен осінің кіші осіне қатынасы онша үлкен болмайды 3:1 10:1 шамасында, сондықтан да ол қысқа антиклиналь деп аталған. ядросы көне тау жыныстарынан, ал қанаттары олардан гөрі жас жыныстардан тұрады. ені мен ұзындығы шамалас күмбез деп аталады. өзінің тұтастығын сақтаған, мұжылуға ұшырамаған пішіні төңкерілген сопақша тақия тәріздес болады.